— Пытанне пра павелічэнне колькасці наведвальнікаў для нас актуальнае. Гомель, на жаль, пакуль нельга назваць месцам, куды цягнецца неймаверны паток турыстаў. І гэта вартае даследавання пытанне: ці то аб’ектаў недастаткова, ці то інфраструктура не зусім наладжаная, — працягвае суразмоўца. — Але нават больш мяне засмучае іншае: у паўмільённым горадзе далёка не кожны ведае дарогу ў музеі. Не хочацца верыць, што людзі не адчуваюць запатрабавання ў культурным развіцці. Мы разумеем праблему і імкнёмся знайсці новыя формы для папулярызацыі сваёй установы.